Pous Gregorius XII

Geboortenaam  | Angelo Correr
Pontifikaat begin  | 30 November 1406
Pontifikaat eindig  | 4 Julie 1415
Voorganger  | Innocentius VII
Opvolger  | Martinus V
Gebore  | ± 1325
Venesië, Italië
Sterf  | 18 Oktober 1417
Recanati, Italië
Ander pouse genaamd Gregorius

Gregorius XII was die 205de pous van die Rooms-Katolieke Kerk van 1406 tot 1415 en een van die min pouse wat vrywillig afgetree het. Sy aftrede het 'n einde gemaak aan die Westerse Skisma.

## Biografie

[wysig | wysig bron]

Pous Gregorius XII[1] is gebore as Angelo Correr (of Corraro) ongeveer in 1325 in Venesië, Italië, die seun van Niccolò di Pietro en sy vrou Polissena. Hy studeer teologie en word aangestel as die kanunnik van die katedraal van Venesië. Op aandrang van die senaat van Venesië, word hy op 23 Maart 1377 aangestel as diaken van die kerk van Corona. Hy word ook professor in teologie aan die universiteit van Bologna. Op 1 Desember 1390 word hy aangestel as Latynse Patriarg van Konstantinopel. Op 12 Junie 1405 bevorder Pous Innocentius VII hom tot kardinaal-priester van San Marco in Rome. Op 30 November 1406 volg hy Pous Innocentius VII op en word gekroon op 19 Desember 1406. Hy regeer tot sy aftrede op 18 Oktober 1415 en sterf as kardinaal-biskop van Ponto Santa Rufina op 18 Oktober 1417. Hy word opgevolg deur Pous Martinus V.

Die naam ‘Gregorius’ beteken 'wagter'.

## Pontifikaat

[wysig | wysig bron]

Pous Gregorius XII[2] is verkies in 'n tyd van groot verdeeldheid in die Rooms-Katolieke Kerk, die Westerse Skisma. Hy is gesteun deur verskeie Italiaanse prinse en koning Ladislaus van Napels. Ladislaus het sy erkenning as koning te danke gehad aan die pous van Rome. Die Teenpous Benedictus XIII in Avignon het egter ook baie steun gehad. By die begin van die konklaaf is bepaal dat die oplossing van die probleem van die Westerse Skisma eerste prioriteit sou geniet. Alle kardinale het belowe om indien die probleem opgelos sou word, die verkose pous en Benedictus of sy opvolger sou aftree sodat 'n nuwe pous gekies kon word om die geskil te besleg.

Aanvanklik het Gregorius na sy verkiesing toenadering gesoek by Benedictus. In 'n brief gedateer 12 Desember 1406 stel Gregorius Benedictus in kennis van sy verkiesing en dui aan dat hy sou aftree as Benedictus dieselfde sou doen. 'n Vergadering is gereël in Savona, Italië. Gregorius se familie en koning Ladislaus het die pous egter verhinder om dit by te woon. Gregorius was self ook bang dat die teenparty van Benedictus hom gevange sou neem. Benedictus het ook aangedui dat hy nie sou bedank nie.

Die stagnasie het die kardinale ontevrede gemaak en hulle het Gregorius aan sy belofte herinner. Om te verhinder dat die kardinale agter sy rug iets aan te vang het die pous 'n vergadering op 4 Mei 1408 in Lucca en verbied hulle om die stad te verlaat. Om sy steun in die kollege van kardinale te vergroot stel hy vier nuwe kardinale aan waarvan twee sy familielede was. Onder die nuwe kardinale was ook die latere Pous Eugenius IV. Die aanstellings was teenstrydig met sy belofte om nie nuwe kardinale aan te stel nie.

### Konsilie van Pisa

[wysig | wysig bron]

Sewe kardinale het in die geheim uit Lucca vertrek en gaan onderhandel met die (pseudo-) kardinale van Benedictus. Hulle besluit om 'n konsilie in Pisa te hou waar beide pouse aanwesig sou wees. Deur die twee bestaande pouse dan af te set sou die kardinale dan gesamentlik 'n nuwe pous kies. Gregorius en Benedictus het egter nie die konsilie bygewoon nie. Die kardinale set toe beide af op 5 Junie 1409 onder beskuldiging van skeuring, kettery en meineed. Hulle verkies toe Petrus Philargus as Teenpous Alexander V op 26 Junie 1409. Nou was daar drie pouse te wete:

* Pous Gregorius XII in Rome met die steun van Duitsland en Italië.
* Teenpous Benedictus XIII in Avignon met die steun van Spanje, Sardinië, Skotland, Korsika en 'n deel van Frankryk.
* Teenpous Alexander V in Pisa met de steun van die grootste deel van Frankryk en hervormingsgesinde monnikordes.

Gregorius stel nog tien ander kardinale aan en hou 'n konsilie in Cividale del Friuli by Aquileia op 6 Junie 1409, wat sleg bygewoon word deur biskoppe. Die konsilie veroordeel Benedictus en Alexander as kerkskeurders, maar dit het nie veel gevolg gehad nie.

### Konsilie van Konstanz

[wysig | wysig bron]

Uiteindelik bring die konsilie van Konstanz (1414 – 1418) wat op aandrang van keiser Sigismund van die Heilige Romeinse Ryk bymekaar geroep is, die oplossing vir die probleem. Gregorius XII het die konsilie goedgekeur sodat besluite wettig sou wees en is op die byeenkoms verteenwoordig deur Carlo I Malatesta. Op 4 Julie 1415 dien Malatesta Gregorius se bedanking in en dit word deur alle kardinale aanvaar. Die kardinale wat Gregorius aangestel het bly kardinale, tot groot verligting van die Correr-familie. Ook Benedictus XIII word afgeset en hy lewe in ballingskap in Spanje tot sy dood in 1423. Ook Teenpous Johannes XXIII die opvolger van Alexander V word afgeset op 20 Maart 1417 en lewe in ballingskap. Sodoende kom 'n einde aan die Westerse Skisma.

Gregorius word benoem tot kardinaal-biskop van Port Santa Rufina. Daar is besluit om geen nuwe pous te kies totdat Gregorius oorlede is. Gregorius sterf op 18 Oktober 1417 en word op 11 November 1417 opgevolg deur Pous Martinus V.

## Bibliografie

[wysig | wysig bron]

* Duff, Eamon (2001). Saints and Sinners: A History of the Popes, Yale University Press. ISBN 0300091656.
* Maxwell-Stuart, P. G. (2002). Chronicle of the Popes: The Reign-by-Reign Record of the Papacy from St. Peter to the Present, Thames & Hudson. ISBN 0500017980.

## Verwysings

[wysig | wysig bron]

1. ↑ Gregory XII. (2008). Encyclopædia Britannica. Deluxe Edition. Chicago: Encyclopædia Britannica.
2. ↑ Ott, M. (1910). Pope Gregory XII. In The Catholic Encyclopedia. New York: Robert Appleton Company. Besoek Maart 9, 2009 by: http://www.newadvent.org/cathen/07001a.htm

## Eksterne skakels

[wysig | wysig bron]

Wikisource

Die Engelse Wikisource bevat bronmateriaal oor hierdie onderwerp onder die titel:

Catholic Encyclopedia (1913)/Pope Gregory XII

* CE Inskrywing in die Catholic Encyclopedia (Engels)

* CF Inskrywing in die Catholic Forum (in Engels)

* BBKL Inskrywing (met Literatuurverwysings) in die Biographisch-Bibliographisches Kirchenlexikon (Duits)
* PTA Inskrywing in "Popes through the Ages" deur J. Brusher S.J. (Engels)

* VH Inskrywing in die Vatican History (in Duits)
* CA Inskrywing in die "Cardinals of the Holy Roman Church"

| Wikimedia Commons bevat media in verband met Gregorius XII.

|

## Nota

[wysig | wysig bron]

Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging

[wysig | wysig bron]

Voorafgegaan deur
Nicolò Morosini | Patriarg van Venesië
1379 – 1390 | Opgevolg deur
Giovanni Loredan

|
|

Voorafgegaan deur
vakant | Titulêre Latynse Patriarg van Constantinopel
1390 – 1405 | Opgevolg deur
Louis van Mitylene
Voorafgegaan deur
Innocentius VII | Pous (Pontifex Maximus)
1406 – 1415 | Opgevolg deur
Martinus V
Voorafgegaan deur
Angelo Cino da Bevagna | Biskop van Macerata
1415 – 1417 | Opgevolg deur
Marino di Tocco
Voorafgegaan deur
Pierre Girard de Puy | Kardinaal-biskop van Frascati
1415 – 1417 | Opgevolg deur
Baldassare Cossa
Voorafgegaan deur
Ludwig von Bar | Kardinaal-biskop van Porto
1415 – 1417 | Opgevolg deur
Antonio II Correr

* l
* b
* w

Pouse van die Rooms-Katolieke Kerk

Lys van pouse · Teenpous · Pous emeritus

1ste–4de eeue|

Petrus · Linus · Anacletus · Clemens I · Evaristus · Alexander I · Sixtus I · Telesforus · Higinus · Pius I · Anicetus · Soter · Eleuterus · Victor I · Zefirinus · Callixtus I · Urbanus I · Pontianus · Anterus · Fabianus · Cornelius · Lucius I · Stefanus I · Sixtus II · Dionisius · Felix I · Eutichianus · Gajus · Marcellinus · Marcellus I · Eusebius · Miltiades Silvester I · Markus · Julius I · Liberius · Damasus I · Siricius · Anastasius I

5de–8ste eeue|

Innocentius I · Zosimus · Bonifatius I · Celestinus I · Sixtus III · Leo I · Hilarius · Simplicius · Felix III · Gelasius I · Anastasius II · Simmachus · Hormisdas · Johannes I · Felix IV · Bonifatius II · Johannes II · Agapetus I · Silverius · Vigilius · Pelagius I · Johannes III · Benedictus I · Pelagius II · Gregorius I · Sabinianus · Bonifatius III · Bonifatius IV · Deusdedit · Bonifatius V · Honorius I · Severinus · Johannes IV · Theodorus I · Martinus I · Eugenius I · Vitalianus · Adeodatus · Donus · Agato · Leo II · Benedictus II · Johannes V · Konon · Sergius I · Johannes VI · Johannes VII · Sisinnius · Konstantyn · Gregorius II · Gregorius III · Sagarias · Stefanus II · Paulus I · Stefanus III · Adrianus I · Leo III

9de–12de eeue|

Stefanus IV · Paschalis I · Eugenius II · Valentinus · Gregorius IV · Sergius II · Leo IV · Benedictus III · Nicolaas I · Adrianus II · Johannes VIII · Marinus I · Adrianus III · Stefanus V · Formosus · Bonifatius VI · Stefanus VI · Romanus · Theodorus II · Johannes IX · Benedictus IV · Leo V · Sergius III · Anastasius III · Lando · Johannes X · Leo VI · Stefanus VII · Johannes XI · Leo VII · Stefanus VIII · Marinus II · Agapetus II · Johannes XII · Benedictus V · Leo VIII · Johannes XIII · Benedictus VI · Benedictus VII · Johannes XIV · Johannes XV · Gregorius V · Silvester II · Johannes XVII · Johannes XVIII · Sergius IV · Benedictus VIII · Johannes XIX · Benedictus IX · Silvester III · Gregorius VI · Clemens II · Damasus II · Leo IX · Victor II · Stefanus IX · Nicolaas II · * Alexander II · Gregorius VII · Victor III · Urbanus II · Paschalis II · Gelasius II · Callixtus II · Honorius II · Innocentius II · Celestinus II · Lucius II · Eugenius III · Anastasius IV · Adrianus IV · Alexander III · Lucius III · Urbanus III · Gregorius VIII · Clemens III · Celestinus III · Innocentius III ·

13de–16de eeue|

Honorius III · Gregorius IX · Celestinus IV · Innocentius IV · Alexander IV · Urbanus IV · Clemens IV · Gregorius X · Innocentius V · Adrianus V · Johannes XXI · Nicolaas III · Martinus IV · Honorius IV · Nicolaas IV · Celestinus V · Bonifatius VIII · Benedictus XI · Clemens V · Johannes XXII · Benedictus XII · Clemens VI · Innocentius VI · Urbanus V · Gregorius XI · Urbanus VI · Bonifatius IX · Innocentius VII · Gregorius XII · Martinus V · Eugenius IV · Nicolaas V · Callixtus III · Pius II · Paulus II · Sixtus IV · Innocentius VIII · Alexander VI · Pius III · Julius II · Leo X · Adrianus VI · Clemens VII · Paulus III · Julius III · Marcellus II · Paulus IV · Pius IV · Pius V · Gregorius XIII · Sixtus V · Urbanus VII · Gregorius XIV · Innocentius IX · Clemens VIII ·

17de–20ste eeue|

Leo XI · Paulus V · Gregorius XV · Urbanus VIII · Innocentius X · Alexander VII · Clemens IX · Clemens X · Innocentius XI · Alexander VIII · Innocentius XII · Clemens XI · Innocentius XIII · Benedictus XIII · Clemens XII · Benedictus XIV · Clemens XIII · Clemens XIV · Pius VI · Pius VII · Leo XII · Pius VIII · Gregorius XVI · Pius IX · Leo XIII · Pius X · Benedictus XV · Pius XI · Pius XII · Johannes XXIII · Paulus VI · Johannes Paulus I · Johannes Paulus II

21ste eeu|

Benedictus XVI · Franciskus · Leo XIV

Kategorie

* l
* b
* w

Teenpouse van die Rooms-Katolieke Kerk

* Hippolitus
* Novatianus
* Felix II
* Ursinus
* Eulalius
* Laurentius
* Dioscurus
* Eugenius I
* Theodorus II
* Paschalis I
* Theofilactus
* Constantinus II
* Filippus
* Johannes VIII
* Anastasius III
* Christoforus
* Bonifatius VII
* Johannes XVI
* Gregorius VI
* Silvester III
* Benedictus X
* Honorius II
* Clemens III
* Theodoricus
* Albertus
* Silvester IV
* Gregorius VIII
* Celestinus II
* Anacletus II
* Victor IV (Gregorius)
* Victor IV (Octavianus)
* Paschalis III
* Callixtus III
* Innocentius III
* Nicolaas V
* Clemens VII
* Benedictus XIII
* Alexander V
* Johannes XXIII
* Clemens VIII
* Benedictus XIV
* Felix V
* Martinus IV
* Moderne Teenpouse

Kategorie

Normdata

Internasionaal|

* ISNI
* VIAF
* FAST

Nasionaal|

* Duitsland
* Verenigde State
* Frankryk
* BnF-data
* Italië
* Nederland
* Swede
* Pole
* Vatikaan
* Israel

Mense|

* Italiaanse Mense
* Deutsche Biographie
* DDB

Ander|

* IdRef

*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon